അതിവേഗം ബഹുദൂരം ഇവാനിയോസ് തിരുവനന്തപുരം: കൊവിഡ് വെല്ലുവിളികളെ അതിജീവിച്ച് നടക്കുന്ന കേരള സര്വകലാശാല ഇന്റര് കോളേജിയറ്റ് അത്ലറ്റിക് മീറ്റില് ഒന്നാം ദിനത്തില മത്സരങ്ങള് അവസാനിക്കുമ്ബോള് തിരുവനന്തപുരം മാര് ഇവാനിയോസ് കോളേജ് എതിരാളികളെ ബഹുദൂരം പിന്നിലാക്കി മുന്നേറുന്നു.40 പോയിന്റാണ് തിരുവനന്തപുരം യൂണിവേഴ്സിറ്റി സ്റ്റേഡിയം വേദിയാകുന്ന അത്ലറ്റിക് മീറ്റിന്റെ ആദ്യ ദിനം മാര് ഇവാനിയോസിലെ കുട്ടികള് സ്വന്തമാക്കിയത്. 13 പോയിന്റുമായി ചമ്ബഴന്തി എസ്.എന് കോളേജും 11 പോയിന്റോടെ തിരുവന്തപുരം വുമണ്സ് കോളേജും യഥാക്രമം രണ്ടും മൂന്നും സ്ഥാനങ്ങളിലുണ്ട്. പുരുഷന്മാരുടെ 100 മീറ്ററില് 11.10 സെക്കന്ഡില് ഫിനിഷ് ചെയ്ത് ആലപ്പുഴ എസ്.ഡി കോളേജിലെവിജയ് നിക്സണ് മീറ്റിലെ വേഗമേറിയ താരമായി. കാര്യവട്ടം എല്.എന്.സി.പി.ഇയിലെ ബി. മുത്തു കൃഷ്ണന് 11.33 സെക്കന്ഡ് വെള്ളിയും കൊല്ലം എസ്.എന്.സിയിലെ എ.ഡി മുകുന്ദന് 11.46 സെക്കന്ഡ് വെങ്കലവും നേടി. വനിതകളുടെ 100 മീറ്ററില് മാര് ഇവാനിയോയിലെ മൃദുല മരിയ ബാബു 12.87 സെക്കന്ഡില് സുവര്ണ ഫിനിഷ് നടത്തി.തിരുവനന്തപുരം വുമണ്സ് കോളജിലെ ജെ.പി ആര്യ 13.95സെക്കന്ഡ് വെള്ളിയും തിരുവനന്തപുരം ഓള് സെയിന്റ്സ് കോളജിലെ ടി.ആലീസ്14.62 വെങ്കലവും നേടി. വനിതകളുടെ 100 മീറ്റര് ഹര്ഡ്ഡില്സില് മാര്ഇവാനിയോസിന്റെ അപര്ണ റോയ് 14.59 സെക്കന്ഡില് ഫിനിഷ് ചെയ്ത് സ്വര്ണം സ്വന്തമാക്കി. പുരുഷന്മാരുടെ 400 മീറ്ററില് ആലപ്പുഴഎസ്.ഡി കോളേജിലെ പി.ഡി ജിതിന് രാജ് 52.47സെക്കന്ഡ് സ്വര്ണവും തിരുവനന്തപുരം എം.ജിയിലെ എം.വി രാഹുല് 52.88സെക്കന്ഡ്വെള്ളിയും കായംകുളം എം.എസ്.എം.സിയിലെ എന്.നൗഫല് 53.39സെക്കന്ഡ് വെങ്കലവും സ്വന്തമാക്കി. 1500 മീറ്ററില് ചെമ്ബഴന്തി എസ്.എന് കോളേജിലെ ടി.ക്രിസ്റ്റഫര് 4 മിനിറ്റ്15.44 സെക്കന്ഡ് സ്വര്ണവും മാര് ഇവാനിയോസിലെ ബി.ആകാശ് 4 മിനിറ്റ് 30.26 സെക്കന്ഡ് വെള്ളിയും നേടി. വനിതാ വിഭാഗത്തില് തിരുവനന്തപുരം മാര് ഇവാനിയോസിലെ മിന്നു പി. റോയ് 05മിനിട്ട് 26.40 സെക്കന്ഡ് സ്വര്ണം സ്വന്തമാക്കി.മീറ്റ് ഇന്ന് സമാപിക്കും.